pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก ลงนามบันทึกข้อตกลงความร่วมมือกับสมาคมผู้ผลิตยางรถยนต์ไทย ภายใต้ “โครงการความร่วมมือเพื่อพัฒนาหลักเกณฑ์การตรวจสภาพยางรถยนต์ เพื่อการขับขี่อย่างปลอดภัย”
วันศุกร์ที่ 8 เมษายน 2565
กรมการขนส่งทางบก ลงนามบันทึกข้อตกลงความร่วมมือกับสมาคมผู้ผลิตยางรถยนต์ไทย ภายใต้ “โครงการความร่วมมือเพื่อพัฒนาหลักเกณฑ์การตรวจสภาพยางรถยนต์ เพื่อการขับขี่อย่างปลอดภัย”
...
วันนี้ (8 เมษายน 2565) เวลา 10.00 น. ณ กรมการขนส่งทางบก นายจิรุตม์ วิศาลจิตร อธิบดีกรมการขนส่งทางบก และมิสเตอร์ บรูโน่ เซอเวอแรง นายกสมาคมผู้ผลิตยางรถยนต์ไทย ได้ลงนามบันทึกข้อตกลงความร่วมมือ (MOU) ภายใต้ “โครงการความร่วมมือเพื่อพัฒนาหลักเกณฑ์การตรวจสภาพยางรถยนต์เพื่อการขับขี่อย่างปลอดภัย” เพื่อให้เกิดการบูรณาการระหว่างภาครัฐและภาคเอกชนในด้านการแลกเปลี่ยนข้อมูลทางวิชาการเกี่ยวกับการใช้งานยางรถยนต์ให้เกิดความปลอดภัยโดยในพิธีลงนามบันทึกข้อตกลงความร่วมมือในครั้งนี้สมาคมผู้ผลิตยางรถยนต์ไทยได้สนับสนุนอุปกรณ์วัดความลึกของดอกยางรถยนต์ (Tread Depth Gauge) สําหรับให้กรมการขนส่งทางบกไปใช้ในกิจกรรมรณรงค์สร้างจิตสํานึกด้านการดูแลสภาพรถโดยมุ่งเน้นการตรวจสภาพยางรถยนต์เพื่อการขับขี่อย่างปลอดภัยต่อไป
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ยางรถยนต์ เป็นอุปกรณ์ที่สําคัญที่สุดของรถเนื่องจากเป็นสิ่งเดียวที่สัมผัสกับพื้นผิวถนนโดยตรงทําหน้าที่ในการควบคุมการเคลื่อนที่ของรถควบคุมการห้ามล้อให้มีระยะที่เหมาะสมและปลอดภัยแต่อย่างไรก็ตามแม้ยางรถยนต์จะเป็นอุปกรณ์ที่สําคัญแต่ถือเป็นชิ้นส่วนสึกหรอมีการเสื่อมสภาพตามการใช้งานสภาพแวดล้อมและระยะเวลาที่จัดเก็บจึงควรตรวจสอบและดูแลยางรถยนต์ให้อยู่ในสภาพสมบูรณ์พร้อมใช้งานอย่างสม่ําเสมอ ดังนั้น กรมการขนส่งทางบก (ขบ.) และสมาคมผู้ผลิตยางรถยนต์ไทยจึงได้มีบันทึกข้อตกลงความร่วมมือ (MOU) ภายใต้“โครงการความร่วมมือเพื่อพัฒนาหลักเกณฑ์การตรวจสภาพยางรถยนต์เพื่อการขับขี่อย่างปลอดภัย”เพื่อร่วมกันพิจาณาแนวทางในการตรวจสอบสภาพยางรถยนต์ในระหว่างการใช้งานให้มีความปลอดภัยมากขึ้นโดย ขบ. จะให้การสนับสนุนบุคลากรเป็นคณะทํางานร่วมกับสมาคมผู้ผลิตยางรถยนต์ไทยเพื่อทําการศึกษาและพิจารณากําหนดหลักเกณฑ์การตรวจสอบสภาพยางรถยนต์ให้มีความสอดคล้องกับมาตรฐานสากลมีเกณฑ์การพิจารณาวินิจฉัยผลที่ชัดเจนเป็นรูปธรรมลดการใช้ดุลยพินิจของเจ้าหน้าที่และนายช่างตรวจสภาพรถโดยมีวัตถุประสงค์เพื่อให้เกิดความปลอดภัยในการใช้ยางรถยนต์ที่ถูกต้องรวมทั้งจัดทําแผนการประชาสัมพันธ์ประชาสัมพันธ์ความรู้ความเข้าใจที่ถูกต้องเกี่ยวกับยางรถยนต์เพื่อสร้างความตระหนักในความสําคัญของการตรวจสอบและดูแลยางรถยนต์ให้มีสภาพพร้อมใช้งานซึ่งจะช่วยให้ลดโอกาสในการเกิดอุบัติเหตุจากสภาพยางรถยนต์ที่ไม่สมบูรณ์และยกระดับความปลอดภัย ทางถนนในภาพรวมให้สูงขึ้นอีกด้วย
มิสเตอร์ บรูโน่ เซอเวอแรง นายกสมาคมผู้ผลิตยางรถยนต์ไทย กล่าวเพิ่มเติมว่า ขบ. และสมาคมผู้ผลิตยางรถยนต์ไทยเห็นถึงประโยชน์ของความร่วมมือในครั้งนี้เนื่องจากจะช่วยให้มีฐานข้อมูลเชิงวิชาการรวมทั้งมีข้อกําหนดกฎเกณฑ์หรือระเบียบเกี่ยวกับการตรวจสภาพยางรถยนต์ในประเทศที่มีการใช้ข้อกําหนดทางเทคนิคด้านความปลอดภัยยานยนต์ที่เป็นที่ยอมรับในระดับสากล หรือข้อมูลอื่น ๆ ที่เป็นประโยชน์และสนับสนุนการทํางานของคณะทํางานภายใต้บันทึกข้อตกลงความร่วมมือนี้ สมาคมฯ มีความมุ่งหวังที่จะส่งเสริมอุตสาหกรรมยางรถยนต์ไทยให้มีมาตรฐานเทียบเท่ากับสากลอันเป็นการส่งเสริมสวัสดิภาพของผู้บริโภคและสนับสนุนการพัฒนาเศรษฐกิจของประเทศไทยสร้างสังคมการขับขี่อย่างปลอดภัยสําหรับประเทศไทยต่อไป
รัฐบาลไทย-ข่าวทำเนียบรัฐบาล-นรม. และ รมว.กห. กำชับกองทัพ สนับสนุน ฝ่ายปกครอง และ กทม. ดูแลประชาชนที่เสี่ยงน้ำท่วม จากฝนตกหนักสะสมต่อเนื่อง
วันศุกร์ที่ 22 กรกฎาคม 2565
นรม. และ รมว.กห. กําชับกองทัพ สนับสนุน ฝ่ายปกครอง และ กทม. ดูแลประชาชนที่เสี่ยงน้ําท่วม จากฝนตกหนักสะสมต่อเนื่อง
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ย้ําทุกเหล่าทัพ และ ตํารวจ สนับสนุน ฝ่ายปกครอง และ กทม. ดําเนินการตามแผนบรรเทาสาธารณภัยในแต่ละพื้นที่
เพื่อช่วยเหลือประชาชน ที่อาจได้รับผลกระทบจากปัญหาน้ําท่วมจากร่องมรสุมพาดผ่าน ส่งผลให้มีฝนเพิ่มขึ้น และตกหนักถึงหนักมากบางแห่ง โดยเฉพาะ บริเวณภาคเหนือ ภาคตะวันออกเฉียงเหนือ และภาคกลาง รวมทั้ง กรุงเทพมหานครและปริมณฑล ภาคตะวันออกและภาคใต้
โดย นรม.และ รมว.กห. ได้กําชับ ให้ประสานกับ ฝ่ายปกครอง และ สทนช. ติดตามสถานการณ์น้ําในพื้นที่เสี่ยงอุทกภัย สนับสนุนแจ้งเตือนและให้การช่วยเหลือประชาชนทันที เพื่อบรรเทาความเดือดร้อนและผลกระทบที่อาจเกิดขึ้น โดยเฉพาะพื้นที่ชุมชนและสถานศึกษา รวมทั้งอํานวยความสะดวกการสัญจรของประชาชน
สําหรับในพื้นที่ กทม.และปริมณฑล ขอให้หน่วยทหารในพื้นที่และตํารวจ เตรียมกําลังพลและเครื่องมือสนับสนุนและทํางานร่วมกับ กทม. ร่วมแก้ปัญหาในพื้นที่เสี่ยงน้ําท่วมขังร่วมกัน ในการเปิดทางน้ําช่วยระบายน้ํา ขนย้ายขยะมูลฝอยที่ขวางทางน้ํา รวมทั้งสนับสนุนดูแลประชาชนที่ได้รับผลกระทบ และอํานวยความสะดวกการจราจร เพื่อบรรเทาความเดือดร้อนของประชาชนในภาพรวม
รัฐบาลไทย-ข่าวทำเนียบรัฐบาล-นายกรัฐมนตรีชื่นชมรางวัลนวัตกรรมแห่งชาติเวทีสำคัญสร้างผลงานสร้างสรรค์
วันจันทร์ที่ 25 ตุลาคม 2564
นายกรัฐมนตรีชื่นชมรางวัลนวัตกรรมแห่งชาติเวทีสําคัญสร้างผลงานสร้างสรรค์
นายกรัฐมนตรีชื่นชมรางวัลนวัตกรรมแห่งชาติเวทีสําคัญสร้างผลงานสร้างสรรค์และขับเคลื่อนประเทศไทยด้วยนวัตกรรม
วันนี้ (6 ต.ค. 64) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวแสดงความยินดีกับผู้ได้รับรางวัลนวัตกรรมประจําปี 2564 ซึ่งถือเป็น “นวัตกร” และ “องค์กรนวัตกรรม” ที่เป็นแบบอย่างและเหมาะสมในการเชิดชูเกียรติในฐานะที่ประสบความสําเร็จด้านนวัตกรรม และเป็นผู้สร้างแรงบันดาลใจให้กับบุคคลอื่น นายกรัฐมนตรี กล่าวถึง กิจกรรม วันนวัตกรรมแห่งชาติถือเป็นหนึ่งในภารกิจสําคัญของสํานักงานงานนวัตกรรมแห่งชาติ (องค์การมหาชน) หรือ NIA กระทรวงการอุดมศึกษา วิทยาศาสตร์ วิจัยและนวัตกรรมที่จัดขึ้นเพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในฐานะ พระบิดาแห่งนวัตกรรมไทย ซึ่งตรงกับวันที่ 5 ตุลาคมของทุกปีจัดขึ้นอย่างต่อเนื่องเป็นปีที่ 17 เพื่อเชิดชูเกียรติแก่ผู้ริเริ่มสร้างสรรค์นวัตกรรมในหลากหลายด้าน และกระตุ้นให้เกิดความตื่นตัวด้านนวัตกรรมขึ้นในประเทศ หน่วยงานทุกภาคส่วนเกิดแรงบันดาลใจในการริเริ่มสร้างสรรค์นวัตกรรมที่ก่อให้เกิดประโยชน์ต่อประเทศ และสร้างให้เกิดความภาคภูมิใจในศักยภาพด้านนวัตกรรมที่สร้างสรรค์โดยคนไทย เพื่อคนไทย และคนทั่วโลก นายกรัฐมนตรี กล่าวว่า ขณะนี้ ประเทศไทยและทั่วโลกกําลังเผชิญกับวิกฤตการณ์แพร่ระบาด ของโรคติดเชื้อไวรัสโคโรนา 2019 ที่เป็นจุดเปลี่ยนสําคัญต่อเศรษฐกิจ สังคม และความเป็นอยู่ของประชาชน ประกอบกับสิ่งแวดล้อมที่มีความรุนแรงมากยิ่งขึ้นทั่วโลก สิ่งเหล่านี้เป็นปัจจัยที่กําลังสร้าง ความเปลี่ยนแปลงต่อสังคมไทยและอนาคตของประเทศ และนวัตกรรม กลายเป็นสิ่งสําคัญในการรับมือกับความเปลี่ยนแปลงในครั้งนี้ ดังนั้น รัฐบาลจึงให้ความสําคัญอย่างยิ่งและถือเป็นวาระแห่งชาติที่ต้องนําพาประเทศไปสู่ประเทศฐานนวัตกรรม พร้อมทั้งได้กําหนดไว้ในเป้าหมายตามยุทธศาสตร์ 20 ปี คือ การปรับเปลี่ยนโครงสร้างทางเศรษฐกิจของประเทศไปสู่เศรษฐกิจที่ขับเคลื่อนด้วยนวัตกรรม การสร้างและเพิ่มจํานวน นวัตกรและองค์กรนวัตกรรม ซึ่งเป็นสิ่งที่จําเป็น และเป็นภารกิจสําคัญของกระทรวงการอุดมศึกษา วิทยาศาสตร์ วิจัยและนวัตกรรม ในการพัฒนาบุคลากร ทรัพยากร และองค์ความรู้ด้านนวัตกรรมที่สามารถขับเคลื่อนประเทศไทยให้ก้าวกระโดด รวมถึง ประเทศไทยเรามีบุคลากรและองค์กรที่มีศักยภาพอยู่เป็นจํานวนมาก ซึ่งเวทีนี้จะทําให้คนไทยและสังคมไทยได้รับรู้ถึงศักยภาพด้านนวัตกรรมของประเทศไทย และเป็นแรงบันดาลใจให้กับบุคคลและองค์กรอื่นได้คิดสร้างสรรค์และขับเคลื่อนประเทศไทยด้วยนวัตกรรม
-------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-PM: Budget expenditure needs to be transparent and accountable.
วันพุธที่ 1 มิถุนายน 2565
PM: Budget expenditure needs to be transparent and accountable.
PM: Budget expenditure needs to be transparent and accountable.
May 31, 2022, at 11.57 hrs, at the 2023 budget bill debate of the House of Representatives, Prime Minister and Defense Minister Gen. Prayut Chan-o-cha has made a clarification regarding the allegations that the government's spending on investments in the fiscal year 2022 was lower than proposed. The 2022 proposed budget has been set at 624,399.8520 million Baht, however, the budget was revised by the legislature and drop 12,466.4041 million Baht; as a result, the investment budget was reduced to 611,933.4479 million Baht, which meant the budget reduced for 19.74% of the total budget. Therefore, the government had to manage the budget for the investment projects, which also had to be proposed to the cabinet for consideration. The budget has to be adapted to projects that are not budgeted. Moreover, the Prime Minister also emphasized that the budget and the proposed projects must be in accordance with the need of the people in the area and is transparent.
รัฐบาลไทย-ข่าวทำเนียบรัฐบาล-นายกรัฐมนตรีมอบนโยบายการบริหารจัดการน้ำ เป็นหนึ่งในกลไกเพื่อพลิกโฉมประเทศไทย
วันพุธที่ 15 กันยายน 2564
นายกรัฐมนตรีมอบนโยบายการบริหารจัดการน้ํา เป็นหนึ่งในกลไกเพื่อพลิกโฉมประเทศไทย
นายกรัฐมนตรีมอบนโยบายการบริหารจัดการน้ํา เป็นหนึ่งในกลไกเพื่อพลิกโฉมประเทศไทย
วันนี้ (15 กันยายน 2664) เวลา 14.30 น. ณ ห้องประชุม สํานักงานชลประทานที่ 12 จังหวัดชัยนาท อําเภอสรรพยา จังหวัดชัยนาท พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอกอนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจําสํานักนายกรัฐมนตรี ประชุมหารือกับหน่วยงานที่เกี่ยวข้องกับสถานการณ์น้ําในเขื่อนเจ้าพระยา และการบริหารจัดการน้ําในพื้นที่ลุ่มน้ําเจ้าพระยา ทั้งนี้ การระบายน้ําเจ้าพระยามีศักยภาพการระบายน้ําฝั่งตะวันตกและฝั่งตะวันออก รวม 625 ลบ.ม./วินาที แยกเป็น ฝั่งตะวันตกมีศักยภาพการระบายน้ํา 465 ลบ.ม./วินาที และฝั่งตะวันออกมีศักยภาพการระบายน้ํา 160 ลบ.ม./วินาที ซึ่งคาดว่าปลายเดือนกันยายนจะมีปริมาณฝนมากขึ้น แต่ยังสามารถระบายน้ําลงสู่พื้นที่ต่างๆ ได้อย่างมีประสิทธิภาพไม่ส่งผลกระทบในภาพรวม สําหรับจังหวัดชัยนาท มีแผนงาน/โครงการภายใต้แผนงานบูรณาการบริหารจัดการทรัพยากรน้ํา จํานวน 54 โครงการงบประมาณ 1,334.84 ล้านบาท พื้นที่ชลประทานรับประโยชน์ 92,694 ไร่ ประชาชนได้รับประโยชน์ 2,948 ครัวเรือน พื้นที่ที่ได้รับการป้องกัน 8,000 ไร่ สามารถเพิ่มปริมาณน้ําเก็บกัก 8.80 ล้าน ลบ.ม. และเพิ่มแนวป้องกันตลิ่ง 1.95 กม.
ภายหลังรับฟังบรรยายสรุปฯ นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายกรัฐมนตรีนําความห่วงใยของรัฐบาลมาฝากพี่น้องประชาชน รวมทั้งต้องการรับฟังปัญหา และนําข้อมูลในพื้นที่ไปแก้ไขปัญหาอย่างบูรณาการ พร้อมนําบทเรียนที่ผ่านมาเป็นแนวทางในการบริหารจัดการน้ําเพื่อแก้ไขปัญหาครบทุกมิติทั้งน้ําแล้งและน้ําท่วมด้วย โฆษกประจําสํานักนายกรัฐมนตรียังเปิดเผยว่า นายกรัฐมนตรีมีความตั้งใจจะลงให้ครบทุกพื้นที่ด้วย
ในที่ประชุม นายกรัฐมนตรียังกําชับให้ส่วนราชการและ สส. ในพื้นที่นําประสบการณ์ ข้อมูลเดิมมาบริหารจัดการ เตรียมแผนให้พร้อม โดยเฉพาะต้องเตรียมแผนเผชิญเหตุไว้ล่วงหน้า พร้อมสร้างการรับรู้ให้ประชาชนเข้าใจ ขณะเดียวกันก็เน้นย้ําเรื่องการกําจัดสิ่งกีดขวางทางน้ํา เพื่อเปิดทางน้ํา ให้มีการระบายอย่างมีประสิทธิภาพ แต่ต้องไม่เกิดผลกระทบในวงกว้างต่อพื้นที่เศรษฐกิจ รวมทั้งต้องมีการวางแผนกักเก็บน้ําไว้ใช้เพื่อการเกษตรในฤดูแล้ง ในพื้นที่นอกเขตชลประทาน เพื่อให้มีน้ําเพียงพอต่อการทําเกษตร
นายกรัฐมนตรียังยืนยันว่า รัฐบาลมีความตั้งใจที่จะแก้ไขปัญหาให้กับพี่น้องประชาชนให้ดีที่สุด และพร้อมให้การสนับสนุนแผนงาน/โครงการ ต่างๆ ที่สอดคล้องกับการแก้ไขปัญหาในภาพรวม เกิดประโยชน์ต่อประชาชนอย่างแท้จริง
จากนั้น นายกรัฐมนตรีพร้อมคณะได้ตรวจสถานการณ์น้ําในเขื่อนเจ้าพระยา เพื่อเตรียมรับน้ําเหนือหลากและวางแผนป้องกันพื้นที่เจ้าพระยาตอนล่าง ณ เขื่อนเจ้าพระยา ต่อไป
.....................................
รัฐบาลไทย-ข่าวทำเนียบรัฐบาล-พม. เร่งช่วยเหลือหญิงอุ้มลูกแรกคลอด 10 วัน เดินเรร่อนกลางเมืองพัทยา เข้าสู่กระบวนการคุ้มครอง
วันอังคารที่ 16 พฤศจิกายน 2564
พม. เร่งช่วยเหลือหญิงอุ้มลูกแรกคลอด 10 วัน เดินเรร่อนกลางเมืองพัทยา เข้าสู่กระบวนการคุ้มครอง
พม. เร่งช่วยเหลือหญิงอุ้มลูกแรกคลอด 10 วัน เดินเรร่อนกลางเมืองพัทยา เข้าสู่กระบวนการคุ้มครอง
วันที่ 11 พ.ย. 64เวลา 14.00 น. ที่กระทรวงการพัฒนาสังคมและความมั่นคงของมนุษย์ สะพานขาว กทม.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวง พม. เปิดเผยว่า จากกรณีพลเมืองดีโพสต์ข้อความลงสื่อสังคมออนไลน์ Facebook ขอความช่วยเหลือด่วน เนื่องจากพบเห็นหญิงเร่ร่อนอุ้มลูกแรกคลอด เดินกลางเมืองพัทยา จังหวัดชลบุรีนั้น ล่าสุดวันนี้ (11 พ.ย. 64) นางมนัสนันท์ ศุภพิทักษ์สกุล พัฒนาสังคมและความมั่นคงของมนุษย์จังหวัดชลบุรี พร้อมด้วยทีม One home พม. จังหวัดชลบุรี ประกอบด้วย บ้านพักเด็กและครอบครัวและศูนย์คุ้มครองคนไร้ที่พึ่งจังหวัดชลบุรี ได้บูรณาการลงพื้นที่ร่วมกันตรวจสอบข้อเท็จจริง พร้อมให้การช่วยเหลือเบื้องต้นตามภารกิจของกระทรวง พม. จากการตรวจสอบขอเท็จจริงพบว่า หญิงคนดังกล่าว อายุ 30 ปี ไม่ได้ประกอบอาชีพ อาศัยอยู่กับลูกอายุเพียง 10 วัน ณ โรงแรมแห่งหนึ่ง ในเมืองพัทยา เนื่องจากเจ้าของโรงแรมเป็นห่วงความปลอดภัยของแม่และเด็กจึงให้พักอาศัยโดยไม่คิดค่าใช้จ่ายใดๆ ขณะนี้ ทางเจ้าหน้าที่ได้นําตัวหญิงคนดังกล่าวและลูกเข้ารับการตรวจประเมินสภาพร่างกายที่โรงพยาบาลในพื้นที่ โดยมีเจ้าหน้าที่บ้านพักเด็กและครอบครัวจังหวัดชลบุรี ติดตามอาการของเด็กอย่างใกล้ชิด เนื่องจากเด็กมีอาการป่วยขี้ตาเหลือง อาจเกิดจากการติดเชื้อและไม่สามารถดื่มนมของแม่ได้ ซึ่งหลังจากนี้ จะรับเด็กเข้ารับการคุ้มครองสวัสดิภาพตามพระราชบัญญัติคุ้มครองเด็ก พ.ศ. 2546 และจะรับแม่เด็กเข้ารับการดูแลช่วยเหลือในศูนย์คุ้มครองคนไร้ที่พึ่งจังหวัดชลบุรีต่อไป
นางสาวแรมรุ้งกล่าวเพิ่มเติมว่า หากพบคนเร่ร่อน ไร้ที่พึ่งหรือประชาชนประสบปัญหาความเดือดร้อน ทางสังคม สามารถโทรขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด รวมทั้งอาสาสมัครพัฒนาสังคมและความมั่นคงของมนุษย์ (อพม.) ทั่วประเทศ
รัฐบาลไทย-ข่าวทำเนียบรัฐบาล-‘ลุงป้อม’โชว์ผลงานป้องกันค้ามนุษย์ด้านแรงงานดันไทยขยับขึ้นเทียร์ 2 สำเร็จ
วันพฤหัสบดีที่ 21 กรกฎาคม 2565
‘ลุงป้อม’โชว์ผลงานป้องกันค้ามนุษย์ด้านแรงงานดันไทยขยับขึ้นเทียร์ 2 สําเร็จ
รัฐมนตรีว่าการกระทรวงแรงงาน เผย พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลการป้องกันและแก้ไขปัญหาการค้ามนุษย์ โชว์ผลงาน สหรัฐยกระดับสถานการณ์การค้ามนุษย์ในประเทศไทยขึ้นสู่ระดับเทียร์ 2 สําเร็จ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่กระทรวงการต่างประเทศสหรัฐได้รายงานสถานการณ์การค้ามนุษย์ ประจําปี ค.ศ.2022 หรือ Trafficking In Person (TIP) Report 2022 โดยรายงานดังกล่าวรวบรวมข้อมูลด้านการค้ามนุษย์จาก 188 ประเทศและเขตปกครองต่าง ๆ ในรอบปีที่ผ่านมา โดยในปีนี้ประเทศไทยได้รับการปรับอันดับเป็น“Tier 2” จากเดิมที่อยู่ในระดับ “Tier 2 Watch List” หรือ “Tier 2 ที่ต้องเฝ้าระวัง”หรือต้องจับตามอง เมื่อปี 2021 สะท้อนให้เห็นถึงความพยายามของทุกภาคส่วนในแก้ไขปัญหาดังกล่าว ซึ่งสอดคล้องกับนโยบายของรัฐบาลภายใต้การนําของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ได้ให้ความสําคัญกับการแก้ไขปัญหาการค้ามนุษย์ที่รัฐบาลกําหนดให้เป็นวาระแห่งชาติ
นายสุชาติ กล่าวต่อว่า ในส่วนของกระทรวงแรงงาน ได้ดําเนินการภายใต้แผนปฏิบัติการด้านการป้องกันและแก้ไขปัญหาการค้ามนุษย์ด้านแรงงาน ในแรงงานกลุ่มเสี่ยง เช่น แรงงานต่างด้าว แรงงานเด็ก แรงงานภาคประมง ให้ได้รับความคุ้มครองตามกฎหมายแรงงาน และได้รับสภาพการจ้างตามหลักสากล ปัจจุบันกระทรวงแรงงานได้บูรณาการความร่วมมือกับหน่วยงานที่เกี่ยวข้องเพื่อขับเคลื่อนนโยบายดังกล่าว ได้แก่ การตรวจแรงงานที่ศูนย์ PIPO ในพื้นที่ 22 จังหวัดชายทะเล การตรวจแรงงานเชิงคุณภาพในสถานประกอบการทั่วไปและการตรวจสถานประกอบกิจการที่เสี่ยงต่อการใช้แรงงานเด็กแรงงานบังคับ การค้ามนุษย์ด้านแรงงาน การดําเนินงานโครงการความร่วมมือกับต่างประเทศและองค์กรระหว่างประเทศ การผ่อนผันแรงงานต่างด้าว 3 สัญชาติ ให้อยู่ในราชอาณาจักรเพื่อทํางานได้ชั่วคราวในช่วงการระบาดของโควิด-19 การส่งเสริมให้สถานประกอบการนําแนวปฏิบัติการใช้แรงงานที่ดีไปใช้ (GLP) การยกระดับศูนย์บัญชาการป้องกันการค้ามนุษย์ด้านแรงงานให้เป็นหน่วยงานระดับกองเพื่อให้มีการสั่งการให้การปฏิบัติงานเกิดความคล่องตัว การแต่งตั้งคณะทํางานเฉพาะกิจต่อต้านการค้ามนุษย์ด้านแรงงาน เป็นต้น
รัฐบาลไทย-ข่าวทำเนียบรัฐบาล-ลดเสี่ยงโควิด ขยายเวลาทำบัตรประชาชนใหม่ – เปลี่ยนบัตรใหม่ ได้ถึง 30 มิ.ย. นี้
วันอังคารที่ 25 มกราคม 2565
ลดเสี่ยงโควิด ขยายเวลาทําบัตรประชาชนใหม่ – เปลี่ยนบัตรใหม่ ได้ถึง 30 มิ.ย. นี้
.....
เว็บไซต์ราชกิจจานุเบกษา เผยแพร่ ประกาศกระทรวงมหาดไทย เรื่องขยายเวลาการขอมีบัตรประชาชน หรือเปลี่ยนบัตร ในทุกจังหวัดทั่วประเทศ จากเดิมต้องดําเนินการให้แล้วเสร็จภายในวันที่ 31 ธ.ค. 64 ขยายเวลาเป็นภายในวันที่ 30 มิ.ย. 65 เพื่ออํานวยความสะดวกแก่ประชาชน และลดความเสี่ยงจากการแพร่ระบาดของโควิด-19
.
จากเดิมที่กฎหมายกําหนดให้การขอทําบัตรประชาชนในกรณีมีบัตรครั้งแรก บัตรหมดอายุ บัตรหายหรือถูกทําลาย จะต้องติดต่อขอทํา
บัตรใหม่ ภายใน 60 วัน และหากพ้นกําหนดต้องเสียค่าปรับ
.
สอบถามข้อมูลเพิ่มเติมที่ สํานักบริหารการทะเบียน กรมการปกครอง โทร. 1548
.
อ่านประกาศฉบับเต็ม คลิกhttp://www.ratchakitcha.soc.go.th/.../2565/E/017/T_0007.PDF
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชนร่วมประกาศเจตนารมณ์ต่อต้านคอร์รัปชัน ตามแนวคิด “คนไทยไม่ทนต่อการทุจริต” สร้างวัฒนธรรมสุจริต เพื่อหล่อหลอม ปลูกฝังจิตสำนึกที่ดีให้แก่เด็ก เยาวชน และคนไทย
วันพฤหัสบดีที่ 9 ธันวาคม 2564
นายกรัฐมนตรีเชิญชวนประชาชนร่วมประกาศเจตนารมณ์ต่อต้านคอร์รัปชัน ตามแนวคิด “คนไทยไม่ทนต่อการทุจริต” สร้างวัฒนธรรมสุจริต เพื่อหล่อหลอม ปลูกฝังจิตสํานึกที่ดีให้แก่เด็ก เยาวชน และคนไทย
นายกรัฐมนตรีเชิญชวนประชาชนร่วมประกาศเจตนารมณ์ต่อต้านคอร์รัปชัน ตามแนวคิด “คนไทยไม่ทนต่อการทุจริต” สร้างวัฒนธรรมสุจริต เพื่อหล่อหลอม ปลูกฝังจิตสํานึกที่ดีให้แก่เด็ก เยาวชน และคนไทยทุกคน
วันนี้ (9 ธันวาคม 2564) เวลา 10.15 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคําประกาศเจตนารมณ์ผ่านบันทึกวีดิทัศน์ เนื่องในวันต่อต้านคอร์รัปชันสากล (ประเทศไทย) ณ ห้องนนทบุรี 1 ชั้น 3 อาคาร 4 สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ถนนนนทบุรี ตําบลท่าทราย อําเภอเมืองนนทบุรี จังหวัดนนทบุรี และถ่ายทอดสดผ่าน Facebook live เพจ สํานักงาน ป.ป.ช.
นายกรัฐมนตรีกล่าวว่า องค์การสหประชาชาติ กําหนดให้วันที่ 9 ธันวาคมของทุกปี เป็น “วันต่อต้านคอร์รัปชันสากล” เพื่อให้ทุกประเทศทั่วโลกตระหนักถึงภัยร้ายแรงที่เกิดจากการคอร์รัปชัน ซึ่งประเทศไทยได้ประกาศเจตนารมณ์ร่วมกันรณรงค์ต่อต้านคอร์รัปชันอย่างต่อเนื่อง ซึ่งคอร์รัปชันเป็นปัญหาสากลที่เกิดขึ้นในสังคมไทย และสร้างความเสียหายต่อประเทศเป็นอย่างมาก แสดงถึงการขาดจิตสํานึกในการแยกแยะผลประโยชน์ส่วนตนและส่วนรวมออกจากกัน นอกจากทําให้สูญเสียงบประมาณแผ่นดินแล้ว ยังมีผลกระทบต่อความมั่นคงทางเศรษฐกิจของประเทศ
อย่างไรก็ตาม รัฐบาลมีเจตจํานงมุ่งมั่นที่จะสร้างภาครัฐโปร่งใส และสร้างสังคมไทยปลอดการทุจริตคอร์รัปชัน รวมทั้งสร้างจิตสํานึกและค่านิยมละอายต่อการทุจริต ประพฤติมิชอบทุกรูปแบบให้เกิดขึ้น และมุ่งมั่นที่จะแก้ไขปัญหาที่เกิดขึ้นอย่างต่อเนื่องและจริงจัง โดยได้ขับเคลื่อนยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ ด้วยแนวคิด “คนไทยไม่ทนต่อการทุจริต” พร้อมทั้งเปิดโอกาสให้ทุกภาคส่วน มีส่วนร่วมในการดําเนินการป้องกันและปราบปรามการทุจริตในสังคมไทย
ที่ผ่านมารัฐบาลได้รับความร่วมมือจากทุกภาคส่วน ทั้งภาครัฐ ภาคเอกชน ภาคประชาสังคม และภาคเครือข่ายต่าง ๆ และได้มีการพัฒนาปรับปรุงข้อกฎหมายต่าง ๆ เพื่อให้มีความทันสมัย มีความเป็นสากล และมีประสิทธิภาพ เพื่อให้ครอบคลุมการป้องกันและปราบปรามการทุจริตและประพฤติมิชอบอย่างเป็นระบบ รวมทั้งปลูกฝังค่านิยม ความซื่อสัตย์สุจริต จิตสํานึกในการปฏิเสธไม่ยอมรับการทุจริตประพฤติมิชอบอย่างสิ้นเชิง ตลอดจนการสร้างวัฒนธรรมสุจริต เพื่อหล่อหลอม ปลูกฝังจิตสํานึกที่ดีให้แก่เด็ก เยาวชน และประชาชนคนไทยทุกคน เพื่อให้มีความละอายต่อการกระทําผิด ไม่เพิกเฉย และไม่ยอมให้ผู้อื่นกระทําการทุจริต ที่จะส่งผลให้เกิดความเสียหายต่อสังคมโดยรวม เพื่อทําให้ประเทศไทยเป็นประเทศที่โปร่งใส และเป็นที่ยอมรับในระดับสากล
ทั้งนี้ นายกรัฐมนตรีเชิญชวนพี่น้องประชาชนชาวไทยและทุกภาคส่วน ร่วมกันประกาศเจตนารมณ์ ด้วยการประพฤติปฏิบัติตนด้วยความซื่อสัตย์ สุจริต ยึดถือประโยชน์ของส่วนรวมมากกว่าประโยชน์ส่วนตน เพื่อร่วมกันสร้างสังคมที่มีคุณภาพ และคุณธรรมที่ปลอดจากการทุจริตคอร์รัปชันตลอดไป
.............................
รัฐบาลไทย-ข่าวทำเนียบรัฐบาล-​“เฉลิมชัย”ทำลายสถิติสำเร็จอีกครั้งส่งออกผลไม้ครึ่งปีแรกทะลุ 1 ล้านตัน สร้างรายได้กว่า 8 หมื่นล้าน
วันศุกร์ที่ 8 กรกฎาคม 2565
​“เฉลิมชัย”ทําลายสถิติสําเร็จอีกครั้งส่งออกผลไม้ครึ่งปีแรกทะลุ 1 ล้านตัน สร้างรายได้กว่า 8 หมื่นล้าน
​“เฉลิมชัย” ทําลายสถิติสําเร็จอีกครั้งส่งออกผลไม้ครึ่งปีแรกทะลุ 1 ล้านตัน สร้างรายได้กว่า 8 หมื่นล้าน ชื่นชมชาวสวนภาครัฐภาคเอกชนร่วมมือพัฒนาคุณภาพจนครองแชมป์ตลาดจีนเด็ดขาดเกือบ 50%  แต่ห่วงลําไยทรุดสั่งฟรุ้ทบอร์ดปรับกลยุทธ์เร่งแก้ไข
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการพัฒนาและบริหารจัดการผลไม้ (ฟรุ้ทบอร์ด - Fruit Board) แถลงวันนี้ (8 ก.ค.) ว่า การส่งออกผลไม้สดไปสาธารณรัฐประชาชนจีนภายใต้พิธีสารระหว่างไทย-จีนในรอบ 6 เดือนแรกปีนี้ มีปริมาณถึง 1,123,543 ตัน ทําลายสถิติการส่งออกในระยะเวลาเดียวกันของปีที่แล้วซึ่งส่งออกได้ 1,002,771 ตัน โดยเพิ่มขึ้นกว่า 120,000 ตัน หรือกว่า 10% คิดเป็นมูลค่าการส่งออก 81,282 ล้านบาท ในขณะที่ต้องเผชิญกับปัญหาและอุปสรรคนานัปการโดยเฉพาะผลกระทบจากมาตรการไดนามิคซีโร่โควิดของจีนในการป้องกันการแพร่ระบาดระลอกใหม่ ตั้งแต่ปลายปี 2564 เป็นต้นมา และสงครามรัสเซีย-ยูเครน ตั้งแต่ปลายเดือนกุมภาพันธ์ ทําให้ราคาน้ํามันพุ่งสูงขึ้น ส่งผลต่อค่าระวางขนส่งทางบกทาง เรือทางอากาศปรับตัวเพิ่มขึ้น ในขณะที่กําลังซื้อของผู้บริโภคลดลงจากภาวะเศรษฐกิจทําให้มูลค่าการส่งออกผลไม้สดลดลง 2,900 ล้านบาท หรือลดลง 3.45% ส่วนหนึ่งเกิดจากการส่งออกลําไยลดลง เนื่องจากการปิดด่านบางด่านของจีนช่วงปลายปีต่อเนื่องถึงต้นปี จากปัญหาโควิด19 ในจีน จึงสั่งให้ฟรุ้ทบอร์ดปรับกลยุทธ์เร่งแก้ไขปัญหาลําไย ซึ่งหล่นจากการส่งออกไปจีนเป็นลําดับ 3 รองจากทุเรียน และมะพร้าว
“ขอแสดงความชื่นชมชาวสวนภาครัฐ ภาคเอกชนที่ร่วมมือพัฒนาคุณภาพจนครองแชมป์ตลาดผลไม้ในจีนมีมาร์เก็ตแชร์เกือบ 50% ทิ้งห่างอันดับ 2 คือ ชิลี และเวียดนาม ซึ่งมีส่วนแบ่งตลาด 10% กว่า และ 6% ตามลําดับ ขอให้ยึดมั่นในนโยบายยกระดับคุณภาพและมาตรฐาน รวมทั้งป้องกันการปนเปื้อนโควิดและโรคพืชหรือแมลงพืชต่อไป ส่วนที่มีปัญหาการสวมสิทธิ์ทุเรียนของเราได้กําชับเจ้าหน้าที่ทุกฝ่ายเร่งดําเนินการตรวจตราจับกุมและดําเนินคดีทางกฎหมายอย่างเด็ดขาดเพราะส่งผลต่อภาพลักษณ์และชื่อเสียงของผลไม้ไทย” นายอลงกรณ์ กล่าว
รัฐบาลไทย-ข่าวทำเนียบรัฐบาล-การพัฒนาเพื่อสร้างโอกาสประเทศไทย
วันเสาร์ที่ 11 กันยายน 2564
การพัฒนาเพื่อสร้างโอกาสประเทศไทย
วันเสาร์ที่ 11 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี กล่าวในโอกาสเป็นประธานรับฟังแถลงผลการศึกษาเพื่อขับเคลื่อนยุทธศาสตร์ชาติของนักศึกษา วปอ. ถึงการผลักดันการพัฒนาเพื่อสร้างโอกาสประเทศไทย 3 ประการ คือ 1. เร่งพัฒนาโครงสร้างพื้นฐานด้านเทคโนโลยีและดิจิทัลของประเทศให้พร้อมรองรับการเปลี่ยนแปลง และทําฐานข้อมูล Big Data 2. เร่งสร้างความแข็งแกร่งเศรษฐกิจภายในประเทศ กระจายโอกาสลงสู่ระดับพื้นที่ เพิ่มเศรษฐกิจดิจิทัลให้มีสัดส่วนสูงขึ้น ภายใต้แนวคิดโมเดลเศรษฐกิจสู่การพัฒนาที่ยั่งยืน หรือ BCG และ 3. พัฒนาทรัพยากรมนุษย์ ให้คนรุ่นใหม่มีส่วนร่วมในการบริหาร พัฒนา และขับเคลื่อนประเทศ โดยให้ประชาชนเป็นศูนย์กลางในการบริหารราชการอย่างแท้จริง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศบค. ลดพื้นที่สีแดงเข้มเหลือ 23 จังหวัด พร้อมผ่อนคลายมาตรการเพิ่มเติม เริ่ม 16 ต.ค. 64
วันเสาร์ที่ 16 ตุลาคม 2564
ศบค. ลดพื้นที่สีแดงเข้มเหลือ 23 จังหวัด พร้อมผ่อนคลายมาตรการเพิ่มเติม เริ่ม 16 ต.ค. 64
....
ที่ประชุม ศบค. เมื่อวันที่ 14 ต.ค. ที่ผ่านมา มีมติลดพื้นที่ควบคุมสูงสุดและเข้มงวด (สีแดงเข้ม) จาก 29 จังหวัด เหลือ 23 จังหวัด พร้อมผ่อนคลายมาตรการป้องกันและควบคุมโรคโควิด-19 เพิ่มเติม ในพื้นที่สีแดงเข้ม ตั้งแต่วันที่ 16 ต.ค. 64 เป็นต้นไป ดังนี้
.
✅ลดเวลาห้ามออกนอกเคหสถาน (เคอร์ฟิว) เป็น 23.00 – 03.00 น. (อย่างน้อย 15 วัน)
✅ห้ามจัดกิจกรรมรวมกลุ่มมากกว่า 50 คน
✅ศูนย์การค้า โรงภาพยนตร์ โรงละคร เปิดได้ถึง 22.00 น.
✅ร้านอาหารไม่มีแอร์นั่งได้ 75%/มีแอร์นั่งได้ 50% และเปิดได้ถึง 22.00 น. (งดจําหน่ายและดื่มสุราในร้าน)
✅ร้านสะดวกซื้อ/ ตลาดสด/ ตลาดนัด เปิดได้ถึง 22.00 น.
✅ร้านเสริมสวย สถานเสริมความงาม เปิดได้ถึง 22.00 น. (ยกเว้นบริการอบไอน้ํา)
✅สถานที่เล่นกีฬา เปิดได้ถึง 22.00 น. (ในร่มห้ามมีผู้ชม/ กลางแจ้งมีผู้ชมได้ไม่เกิน 25%)
✅สถานดูแลผู้สูงอายุเปิดดําเนินการแบบรับไป - กลับได้
.
23 จังหวัดในพื้นที่ควบคุมสูงสุดและเข้มงวด ประกอบด้วย กทม. กาญจนบุรี จันทบุรี ชลบุรี ฉะเชิงเทรา ตาก นครปฐม นครนายก นครศรีธรรมราช นราธิวาส นนทบุรี ปทุมธานี ปราจีนบุรี ปัตตานี อยุธยา ยะลา ระยอง ราชบุรี สงขลา สมุทรปราการ สมุทรสงคราม สมุทรสาคร สระบุรี
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สำนักงานตำรวจแห่งชาติ ชี้แจงข้อวิจารณ์กรณีไวรัสโควิด-19 แพร่ระบาดจากการฝึกตำรวจ
วันอังคารที่ 31 สิงหาคม 2564
สํานักงานตํารวจแห่งชาติ ชี้แจงข้อวิจารณ์กรณีไวรัสโควิด-19 แพร่ระบาดจากการฝึกตํารวจ
โฆษกสํานักงานตํารวจแห่งชาติ  ระบุมีความจําเป็นต้องฝึกอบรมเจ้าหน้าที่ เพื่อเตรียมความพร้อมในการปฏิบัติภารกิจอยู่เสมอ และได้ปฏิบัติตามมาตรการป้องกันโรคอย่างเคร่งครัด
วันที่ 31 สิงหาคม 2564 พลตํารวจตรี ยิ่งยศ เทพจํานงค์ รองผู้บัญชาการตํารวจภูธรภาค 2 และโฆษกสํานักงานตํารวจแห่งชาติ กล่าวชี้แจงกรณีเกิดการแพร่ระบาดไวรัสโควิด-19 คลัสเตอร์ใหญ่ในพื้นที่ศูนย์ฝึกรบพิเศษ สังกัดตํารวจพลร่ม ค่ายนเรศวร จ.ประจวบคีรีขันธ์ ดังนี้
1. สํานักงานตํารวจแห่งชาติ “มีภารกิจหน้าที่” ในการป้องกันและปราบปรามอาชญากรรม การกระทําความผิดทางอาญา การรักษาความสงบเรียบร้อย การรักษาความปลอดภัยของพี่น้องประชาชน ตลอดจนความมั่นคงของราชอาณาจักร “จึงมีความจําเป็น” ต้องมีการฝึกอบรมเจ้าหน้าที่ เพื่อเตรียมความพร้อมในการปฏิบัติภารกิจอยู่เสมอ
2. สํานักงานตํารวจแห่งชาติ โดยตํารวจภูธรภาค 9 ได้มีหนังสือนําเรียนผู้ว่าราชการจังหวัดประจวบคีรีขันธ์ เรื่องขออนุญาตนําข้าราชการ ตํารวจเดินทางเข้าพื้นที่จังหวัดประจวบคีรีขันธ์ เมื่อ 25 มิ.ย.64 โดยคณะกรรมการควบคุมโรคจังหวัดประจวบคีรีขันธ์ ได้มีมติในที่ประชุมครั้งที่ 27/2564 เมื่อวันที่ 14 ก.ค.64 อนุญาตให้ ตํารวจภูธรภาค 9 ทําการฝึกอบรมหลักสูตรการต่อต้านปราบปรามการก่อความไม่สงบ ณ ศูนย์ฝึกรบ พิเศษฤทธิฤชัย บ้านป่าละอู จ.ประจวบคีรีขันธ์ ระหว่างวันที่ 1 ส.ค.64 ถึง 6 ก.ย.64 โดยให้ปฏิบัติตามมาตรการป้องกันโรค
3. การจัดการฝึกของสํานักงานตํารวจแห่งชาติ “ได้ปฏิบัติตามมาตรการควบคุมการแพร่ระบาดของโรคโควิด-19อย่างเคร่งครัด” โดยมีการตรวจหาเชื้อ (ผลการตรวจ : ไม่พบเชื้อ) การตรวจวัดอุณหภูมิ ใช้เจลแอลกอฮอล์ สวมหน้ากากอนามัย ห้ามมิให้ออกจากพื้นที่ฝึก หรือมิให้ผู้ใดเข้าเยี่ยมผู้รับการฝึก
ตลอดจนได้มีการฉีดวัคซีนให้กับครูฝึก/ผู้เข้ารับการฝึกทุกนายครบ 2 เข็มแล้ว
4. ต่อมาในสัปดาห์ที่ 2 ของการฝึกพบว่ามีแม่ครัวนําเด็กเข้ามาช่วยเสริฟอาหารในพื้นที่การฝึก ภายหลังพบว่า ครอบครัวของเด็กดังกล่าวติดเชื้อโควิด-19 ทางกองอํานวยการฝึกจึงได้ประสาน สสจ.ประจวบคีรีขันธ์ เข้ามาทําการตรวจเชื้อให้กับกําลังพลพร้อมเจ้าหน้าที่ทั้งหมด พบว่ามีผู้ติดเชื้อ 334 คน (กําลังพล 324 คน ครูฝึก 5 คน เจ้าหน้าที่ 3 คน แม่ครัว 2 คน)
5. สําหรับ “กําลังพลที่ติดเชื้อ” ทางสํานักงานตํารวจแห่งชาติได้ “นําตัวเข้ารับการรักษาแล้ว” ส่วน “ผู้ที่ตรวจไม่พบเชื้อ” ก็ได้ “กักตัวไว้ในพื้นที่” เพื่อสังเกตอาการเรียบร้อยแล้ว
สํานักงานตํารวจแห่งชาติขอยืนยันว่า ได้ปฏิบัติตามมาตรการป้องกันการแพร่ระบาดของโรคโควิด-19 อย่างเคร่งครัด และจะดําเนินการรักษาดูแลกําลังพลที่เชื้อฯ อย่างเต็มที่ ตลอดจนกําชับให้เจ้าหน้าที่ตํารวจทุกนายปฏิบัติตามมาตรการฯ อย่างเคร่งครัดอยู่เสมอ จึงขอให้พี่น้องประชาชนมั่นใจในการดําเนินการของสํานักงานตํารวจแห่งชาติ
รัฐบาลไทย-ข่าวทำเนียบรัฐบาล-รมว.เฮ้ง รับลูกนายก รับฟังเสียงเอกชน เดินมาตรการเยียวยาแรงงาน ตอบโจทย์ธุรกิจ
วันพฤหัสบดีที่ 15 กรกฎาคม 2564
รมว.เฮ้ง รับลูกนายก รับฟังเสียงเอกชน เดินมาตรการเยียวยาแรงงาน ตอบโจทย์ธุรกิจ
รัฐมนตรีว่าการกระทรวงแรงงาน ลงพื้นที่รับฟังเสียงเอกชน เดินมาตรการเยียวยาแรงงาน ตอบโจทย์ธุรกิจ
เมื่อวันที่ 15 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่คณะรัฐมนตรี (ครม.) เมื่อวันที่ 13 ก.ค.64 ได้ออกมาตรการช่วยเหลือแรงงานในระบบประกันสังคม และนอกระบบประกันสังคมที่ได้รับผลกระทบจากการปิดกิจการและมาตรการควบคุมการระบาดของโควิด -19 ในพื้นที่ควบคุมสูงสุดและเข้มงวด 10 จังหวัดกรุงเทพมหานครและปริมณฑล รวมทั้ง 4 จังหวัดชายแดนภาคใต้เป็นเวลา 1 เดือนนั้น โดยประเภทกิจการที่ให้ความช่วยเหลือ จากเดิม 4 สาขา เพิ่มเติมเป็น 9 สาขานั้น ในเรื่องนี้ ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ได้มีความห่วงใยภาคแรงงานทั้งนายจ้างและลูกจ้างที่ได้รับผลกระทบจากโควิด-19 จึงได้สั่งการให้ผมลงพื้นที่รับฟังเสียงสะท้อนจากผู้ประกอบการและภาคเอกชน เพื่อเร่งขับเคลื่อนมาตรการโดยเร็ว ทั้งนี้ ผมได้กําชับให้สํานักงานประกันสังคมเร่งประชุมหารือกับสํานักงานสภาพัฒนาการเศรษฐกิจและสังคมแห่งชาติ (สศช.) และหน่วยงานที่เกี่ยวข้องให้ได้ความชัดเจนกําหนดรายละเอียด เงื่อนไขหลักเกณฑ์ให้แล้วเสร็จ ก่อนที่จะเสนอคณะรัฐมนตรีพิจารณาในสัปดาห์หน้าให้ความเห็นชอบ เพื่อดําเนินการต่อไปได้
ขณะที่ นายธนิต โสรัตน์ รองประธานสภาองค์การนายจ้างผู้ประกอบการค้าและอุตสาหกรรมไทย (อีคอนไทย) กล่าวว่า โดยภาพรวมเห็นด้วยกับรูปแบบมาตรการช่วยเหลือเยียวยากลุ่มแรงงานและผู้ประกอบการ ในพื้นที่ควบคุมสูงสุดและเข้มงวด 10 จังหวัด เป็นการจ่ายเงินเติมเพิ่มให้ผู้ประกอบการและแรงงานทั้งในและนอกระบบประกันสังคม วงเงิน 30,000 ล้านบาท แม้ยังไม่กําหนดเงื่อนไขที่ชัดเจน แต่การช่วยเหลือในภาพรวมรอบนี้ถือว่าดี เพราะเป็นการช่วยเหลือทั้งลูกจ้างและนายจ้างในระบบและนอกระบบ
ด้าน นายเกรียงไกร แก้วเกตุ ประธานสมาพันธ์แรงงานแท็กซี่ไทย ที่ปรึกษาประธานคณะกรรมาธิการแรงงาน กล่าวว่า ปัจจุบันสมาพันธ์มีสมาชิกกว่า 2,000 คน และเพิ่มขึ้นเรื่อยๆ ช่วงโควิดได้รับผลกระทบโดยตรง ทําให้รายได้ลดลง ดีใจมากที่รัฐบาลออกมาช่วยเหลือเยียวยา เห็นความสําคัญของพี่น้องแรงงาน โดยเฉพาะคนขับแท็กซี่ที่ต้องหาเช้ากินค่ํา เงินเยียวยาส่วนนี้จะช่วยแบ่งเบาภาระค่าใช้จ่ายในชีวิตประจําวันได้ สิ่งที่อยากให้ช่วยเหลือตอนนี้ ทําอย่างไรให้คนขับแท็กซี่มีสิทธิประโยชน์และความคุ้มครองมากขึ้น เพราะส่วนใหญ่อายุประมาณ 65 ปี จึงต้องการหลักประกันความมั่นคงในชีวิตให้การเข้าถึงสวัสดิการจากรัฐในด้านสวัสดิการต่าง ๆ
ส่วน นางฐนิวรรณ กุลมงคล นายกสมาคมภัตตาคารไทย กล่าวว่า ช่วงโควิดระบาดทําให้ผู้ได้รับผลกระทบไม่มีรายได้ แต่กระทรวงแรงงานทําให้ภาคธุรกิจมีกําลังใจขึ้น มีรายได้ ทําให้เกิดเศรษฐกิจหมุนเวียน ลูกจ้างนายจ้างกลับมามีความสุข เห็นคุณค่าของการมีส่วนร่วมจากหลายภาคส่วนทั้งภาครัฐและเอกชน ต่างร่วมไม้ร่วมมือกันสนับสนุนความช่วยเหลือในทุก ๆ ด้าน ในช่วงสถานการณ์โควิดเช่นนี้ โดยเฉพาะกรณีการปิดแคมป์คนงานเพื่อควบคุมการแพร่ระบาด ทําให้คนงานได้มีอาหารดี ๆ รับประทาน เราก็ได้เห็นมาตรการช่วยเหลือเยียวยาที่ออกมาอย่างเป็นรูปธรรมในช่วงนี้ จึงต้องขอบคุณทุกภาคส่วนที่ช่วยเป็นกําลังใจให้ข้าราชการ และคนทํางานทุกๆ คนที่ออกมาช่วยกัน เพื่อให้ทุกคนก้าวข้ามสถานการณ์ในครั้งนี้ไปด้วยกัน
รัฐบาลไทย-ข่าวทำเนียบรัฐบาล-ชาวโคราชเฮ “จุรินทร์”จัดโมบายพาณิชย์ลดราคา! ขายของถูก ลดสูงสุด 60%
วันจันทร์ที่ 21 มิถุนายน 2564
ชาวโคราชเฮ “จุรินทร์”จัดโมบายพาณิชย์ลดราคา! ขายของถูก ลดสูงสุด 60%
วันที่ 19 มิถุนายน 2564 เวลา 14.30 น.
นายจุรินทร์ ลักษณวิศิษฏ์
หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ เป็นประธานในพิธีเปิดและปล่อยขบวนรถโมบายพาณิชย์ลดราคา! ช่วยประชาชน จังหวัดนครราชสีมา ณ ลานเอนกประสงค์ ชุมชนหัวทะเล หน้าตลาดพระโคราช อําเภอเมือง จังหวัดนครราชสีมา
นายจุรินทร์ กล่าวว่า
วันนี้เปิดตัวโครงการโมบายพาณิชย์ลดราคา!ช่วยประชาชน ที่จังหวัดนครราชสีมาโดยจัดรถโมบายจํานวน 20 คัน เพื่อตระเวนไปจําหน่ายสินค้าราคาถูกในเขตในชุมชนต่างๆในเขตเทศบาลนครโคราชและพื้นที่ใกล้เคียง ซึ่งจะดําเนินการตั้งแต่วันที่ 17 มิ.ย.-16 ก.ค. 2564 เป็นเวลา 30 วัน
โดยสินค้าประกอบด้วยสินค้าอุปโภคและบริโภค สินค้าสําคัญ 6 รายการ เช่น ข้าวหอมมะลิถุงละ 5 กิโลกรัม 150 บาท ตกกิโลกรัมละ 30 บาท น้ํามันพืชขวดละ 43 บาท ปลากระป๋องกระป๋องละ 10 บาท น้ําตาลทรายกิโลกรัมละ 20 บาท บะหมี่กึ่งสําเร็จรูปซองละ 5 บาท และไข่ไก่แผงละ 30 ฟอง ราคา 83 บาท ฟองละ 2.77 บาท
และสินค้าอุปโภคอื่นๆ ซึ่งลดราคาสูงสุดถึง 60% โดยจะมีสินค้าทั้งหมด 75 รายการ
และผู้ที่ต้องการทราบว่ารถโมบายจะไปที่ไหนบ้างที่โคราชเข้าไปที่เว็บไซต์ https://โมบายพาณิชย์.com/ จะมีอะไรละเอียดบอกว่าไปชุมชนไหนวันที่เท่าไหร่ เพื่อช่วยลดภาระค่าครองชีพให้กับพี่น้องประชาชนในพื้นที่ทุกจังหวัดช่วงประสบภัยโควิด
โดยมี ดร.คุณหญิงกัลยา โสภณพานิช รัฐมนตรีช่วยว่าการกระทรวงศึกษาธิการ
นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม
นายบุณยฤทธิ์ กัลยาณมิตร ปลัดกระทรวงพาณิชย์
นายวัฒนศักย์ เสือเอี่ยม อธิบดีกรมการค้าภายใน
นายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์
นายกอบชัย บุญอรณะ ผู้ว่าราชการจังหวัดนครราชสีมา เข้าร่วมด้วย
รัฐบาลไทย-ข่าวทำเนียบรัฐบาล-ประธานกรรมการธนาคารอิสลามแห่งประเทศไทยเข้าเยี่ยมคารวะจุฬาราชมนตรี
วันพฤหัสบดีที่ 4 สิงหาคม 2565
ประธานกรรมการธนาคารอิสลามแห่งประเทศไทยเข้าเยี่ยมคารวะจุฬาราชมนตรี
ประธานกรรมการธนาคาร พร้อมด้วยคณะกรรมการ และผู้บริหารระดับสูง ธนาคารอิสลามแห่งประเทศไทย เยี่ยมคารวะจุฬาราชมนตรีแห่งราชอาณาจักรไทย เพื่อแนะนําตัวในโอกาสเข้ารับหน้าที่ประธานกรรมการธนาคารและเพื่อกระชับความสัมพันธ์อันดีของทั้งสององค์กร
เมื่อวันที่ 4 สิงหาคม 2565 เวลา 10.30 น. ธนาคารอิสลามแห่งประเทศไทย โดยนายภูมิศักดิ์ อรัญญาเกษมสุข ประธานกรรมการธนาคาร พร้อมด้วยคณะกรรมการธนาคาร และผู้บริหารระดับสูง เข้าเยี่ยมคารวะ นายอาศิส พิทักษ์คุมพล จุฬาราชมนตรีแห่งราชอาณาจักรไทย เพื่อแนะนําตัวในโอกาสเข้ารับหน้าที่ประธานกรรมการธนาคารและเพื่อกระชับความสัมพันธ์อันดีของทั้งสององค์กร ณ ห้องรับรองสํานักจุฬาราชมนตรี ศูนย์บริหารกิจการศาสนาอิสลามแห่งชาติเฉลิมพระเกียรติ ถนนคลองเก้า เขตหนองจอก กรุงเทพฯ
ในการนี้ นายวุฒิชัย สุระรัตน์ชัย กรรมการและผู้จัดการธนาคาร ยังได้มีการรายงานความคืบหน้าผลการดําเนินโครงการตามพันธกิจของธนาคารที่ส่งเสริมความเป็นอยู่ที่ดีให้แก่พี่น้องมุสลิม ได้แก่ โครงการชุมชนซื่อสัตย์เพื่อช่วยเหลือพี่น้องมุสลิมให้หลุดพ้นจากหนี้นอกระบบ การสนับสนุนเงินสมทบ 40% สําหรับการทําประกันตะกาฟุลอัคคีภัยมัสยิดทั่วประเทศ การเพิ่มจํานวนรางวัลบัญชีเงินฝากอัลฮัจย์ส่งเสริมการประกอบพิธีฮัจย์ครั้งหนึ่งในชีวิตของมุสลิมที่มีความพร้อมทางร่างกาย โครงการเงินฝากสแปซิฟิก มุฎอรอบะฮ์ (Specific Mudharabah) ซึ่งเป็นการแมชชิ่งเงินฝากกับโครงการสินเชื่อครูสอนศาสนา ตลอดจนได้รายงานผลประกอบการในสามปีที่ผ่านมาจนถึงปัจจุบัน และทิศทางการดําเนินงานของธนาคาร
ด้านสํานักจุฬาราชมนตรีมี นายอรุณ บุญชม ประธานคณะผู้ทรงคุณวุฒิจุฬาราชมนตรี และนายประสาน ศรีเจริญ รองประธานคณะผู้ทรงคุณวุฒิจุฬาราชมนตรี ผู้แทนจุฬาราชมนตรีให้การต้อนรับ พร้อมให้ข้อเสนอแนะในการขับเคลื่อนธนาคารสู่ปีที่ 20 อย่างมั่นคง ด้วยหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในหลวงรัชกาลที่ 9 ที่ทรงใช้หลัก “เข้าใจ เข้าถึง พัฒนา” และทิ้งท้ายถึงความยินดีที่จะผลักดันธนาคารอิสลามแห่งประเทศไทยในทุกมิติเพื่อความเจริญก้าวหน้าของธนาคาร ให้อยู่คู่กับพี่น้องชาวไทยทุกคน
รัฐบาลไทย-ข่าวทำเนียบรัฐบาล-ดีเดย์! 17 ม.ค. 65 ก.อุตสาหกรรม เปิด 3 สินเชื่อดอกเบี้ยต่ำช่วย SMEs วงเงินรวม 2,000 ล้านบาท
วันจันทร์ที่ 17 มกราคม 2565
ดีเดย์! 17 ม.ค. 65 ก.อุตสาหกรรม เปิด 3 สินเชื่อดอกเบี้ยต่ําช่วย SMEs วงเงินรวม 2,000 ล้านบาท
.....
กระทรวงอุตสาหกรรม เปิดสินเชื่อดอกเบี้ยต่ํา 3 โครงการ วงเงินรวม 2,000 ล้านบาท เพื่อช่วยเหลือ SMEs และลูกหนี้ได้รับผลกระทบจากสถานการณ์โรคโควิด-19 คาดช่วยรักษาการจ้างงานได้กว่า 3,000 ราย และสร้างเงินหมุนเวียนในระบบเศรษฐกิจราว 10,000 ล้านบาท เปิดรับคําขอ 17 ม.ค. 65 เป็นต้นไป ดังนี้
.
1.สินเชื่อเพิ่มศักยภาพ SMEs สําหรับผู้ผลิตให้บริการค้าปลีก – ส่ง ใน 5 กลุ่มอุตสาหกรรม BCG ให้วงเงินสินเชื่อสูงสุด 15 ล้านบาท/ราย ระยะเวลาสูงสุด 10 ปี ปลอดชําระคืนเงินต้นสูงสุด 18 เดือน ดอกเบี้ย 2% ต่อปีตลอดอายุสัญญา
.
2.สินเชื่อสร้างโอกาส เสริมสภาพคล่อง SMEs สําหรับผู้ผลิตให้บริการค้าปลีก – ส่ง ใน 8 กลุ่มอุตสาหกรรม ให้วงเงินสินเชื่อตั้งแต่ 1 แสน - 2 ล้านบาท/ราย ระยะเวลากู้สูงสุด 7 ปี ปลอดชําระคืนเงินต้นสูงสุด 12 เดือน ดอกเบี้ย 2% ต่อปีตลอดอายุสัญญา
.
3.สินเชื่อเพื่อฟื้นฟู SMEs ช่วยเหลือลูกหนี้กองทุนพัฒนาเอสเอ็มอีตามแนวประชารัฐที่มีภาระหนี้คงเหลือกับกองทุนฯ ให้วงเงินสินเชื่อสูงสุด 3 ล้านบาท/ราย โดยเมื่อรวมกับหนี้เงินต้นและดอกเบี้ยคงค้างต้องไม่เกินวงเงินสินเชื่อเดิม ระยะเวลากู้สูงสุด 7 ปี ปลอดชําระคืนเงินต้นสูงสุด 12 เดือน ดอกเบี้ย 2% ต่อปีตลอดอายุสัญญา
.
ผู้ประกอบการ SMEs สามารถติดต่อขอรับสินเชื่อได้ที่ สนง.กองทุนพัฒนาเอสเอ็มอีตามแนวประชารัฐ/ สนง.อุตสาหกรรมจังหวัด/ เว็บไซต์www.thaismefund.comหรือwww.smebank.co.th
.
อ่านเพิ่มเติม คลิกhttps://www.thaigov.go.th/news/contents/details/50480
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3” ในวันที่ 29 ก.ย. 2564
วันพุธที่ 29 กันยายน 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3”  ในวันที่ 29 ก.ย. 2564
แก่ชุมชนที่มีประชาชนรักษาตัวอยู่ที่บ้าน (Home Isolation)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจ เติมความสุขให้ประชาชน ครั้งที่ 3” โดยได้มอบอาหารกล่อง จํานวน 1,300 กล่อง และอุปกรณ์ทางการแพทย์ ได้แก่ หน้ากากอนามัย จํานวน 5,000 ชิ้น สเปรย์แอลกอฮอล์แบบกพา จํานวน 1,200 ชิ้น น้ํายาฆ่าเชื้อ จํานวน 10 แกลลอน ชุด PPE จํานวน 25 ชุด และถุงมือยาง จํานวน 125 คู่ ให้แก่เพื่อแจกจ่ายให้แก่ชุมชนที่มีประชาชนรักษาตัวอยู่ที่บ้านภายในชุมชน (Home Isolation) ได้แก่ ชุมชนวัดเลียบราษฎร์บํารุง ชุมชนริมทางรถไฟมักกะสัน และอาสาบรรเทาสาธารณภัย วัดคลองเตยใน ทั้งนี้ อาหารกล่องดังกล่าวคัดเลือกมาจากร้านอาหารบริเวณแนวสายทางรถไฟฟ้ามหานครสายเฉลิมรัชมงคล (MRT สายสีน้ําเงิน) ดังนี้
- ร้านนายเม้งบะหมี่ปูเกี๊ยวกุ้งยักษ์ ยู่ฝั่งถนนศาลาแดง อยู่บริเวณสถานีสีลม
พิกัดร้าน https://goo.gl/maps/YXfDxap2BGF9tfJJ8
-ร้านสุกี้เฮียกอ อยู่ในซอยอินทามระ 26/1 สถานีสุทธิสาร
พิกัดร้าน https://goo.gl/maps/fnY3sLxguJEobUFB6
-ร้านข้าวแกงซอย 9 By ป้าติ๋ว อยู่บริเวณซอยประชาราษฎร์บําเพ็ญ ซ. 9 สถานีห้วยขวาง
พิกัดร้าน https://goo.gl/maps/jQQQXv4EZfsN7mhL7
-ร้านข้าวต้มแห้งเฮียหนวด พี่พรเศรษฐ์ อยู่บริเวณริมถนนสี่พระยา สถานีสามย่าน
พิกัดร้าน https://goo.gl/maps/gKdDk86ojGRUx6wo8
- ร้านก๋วยเตี๋ยวหมูทอง@บ่อนไก่ อยู่ภายในซอยปลูกจิตร 1 ใกล้แยกเคหะชุมชนบ่อนไก่ซอย 4 บริเวณสถานีลุมพินี
พิกัดร้าน https://goo.gl/maps/8fP8BxzasjHdRMmM8
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินการมาอย่างต่อเนื่อง ซึ่งได้จัดขึ้นเป็นครั้งที่ 3 โดยในครั้งที่ 1 จัดขึ้นในเดือนพฤษภาคม - มิถุนายน 2564 ส่งมอบอาหารจํานวน 8,000 กล่อง ให้แก่ บุคลากรทางการแพทย์และผู้ป่วยในสถานพยาบาลและโรงพยาบาลสนาม ส่วนครั้งที่ 2 จัดขึ้นในเดือนสิงหาคม - กันยายน 2564 ส่งมอบอาหารจํานวน 8,000 กล่อง ให้แก่ประชาชนที่อาศัยอยู่ในชุมชนบริเวณใกล้เคียงกับร้านอาหารที่เข้าร่วมกิจกรรม และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จํานวน 5,200 กล่อง รวมจํานวน 21,200 กล่อง โดยมีระยะเวลาดําเนินกิจกรรมตั้งแต่วันที่ 20 - 28 กันยายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจ : การรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล- วธ. คัด 10 สุดยอดชุมชนต้นแบบ “เที่ยวชุมชน ยลวิถี” ปี 65 อย่างเข้มข้น มุ่งเฟ้นหาผู้นำ-ชุมชนเข้มแข็ง พร้อมบริหาร ต่อยอด และพัฒนาชุมชนให้เกิดการท่องเที่ยวอย่างยั่งยืน
วันจันทร์ที่ 6 มิถุนายน 2565
วธ. คัด 10 สุดยอดชุมชนต้นแบบ “เที่ยวชุมชน ยลวิถี” ปี 65 อย่างเข้มข้น มุ่งเฟ้นหาผู้นํา-ชุมชนเข้มแข็ง พร้อมบริหาร ต่อยอด และพัฒนาชุมชนให้เกิดการท่องเที่ยวอย่างยั่งยืน
วธ. คัด 10 สุดยอดชุมชนต้นแบบ “เที่ยวชุมชน ยลวิถี” ปี 65 อย่างเข้มข้น มุ่งเฟ้นหาผู้นํา-ชุมชนเข้มแข็ง พร้อมบริหาร ต่อยอด และพัฒนาชุมชนให้เกิดการท่องเที่ยวอย่างยั่งยืน
วธ. คัด 10 สุดยอดชุมชนต้นแบบ “เที่ยวชุมชน ยลวิถี” ปี 65 อย่างเข้มข้น มุ่งเฟ้นหาผู้นํา-ชุมชนเข้มแข็ง พร้อมบริหาร ต่อยอด และพัฒนาชุมชนให้เกิดการท่องเที่ยวอย่างยั่งยืน
เมื่อเร็ว ๆ นี้ นางยุพา ทวีวัฒนะกิจบวร ปลัดกระทรวงวัฒนธรรม (ปลัด วธ.) เปิดเผยในที่ประชุมคณะกรรมการอํานวยการคัดเลือก 10 สุดยอดชุมชนต้นแบบ “เที่ยวชุมชน ยลวิถี” โดยมีนางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นางนนทพร พรประยุทธ วันงาม ที่ปรึกษากระทรวงวัฒนธรรม นางสาวดารุณี ธรรมโพธิ์ดล ที่ปรึกษากระทรวงวัฒนธรรม นางจันทิมา จริยเมโธ ที่ปรึกษากระทรวงวัฒนธรรม นางโชติกา อัครกิจโสภากุล ผู้ช่วยปลัดกระทรวงวัฒนธรรม ผู้บริหาร ข้าราชการ และเจ้าหน้าที่ที่เกี่ยวข้อง เข้าร่วม ณ ห้องประชุม ชั้น 6 อาคารวัฒนธรรมวิศิษฏ์ กระทรวงวัฒนธรรม ว่ารัฐบาลโดยกระทรวงวัฒนธรรม (วธ.) ขับเคลื่อนโมเดลเศรษฐกิจใหม่ BCG และผลักดัน “Soft Power” ความเป็นไทย และปรับเปลี่ยนบทบาทสู่กระทรวงสังคมกึ่งเศรษฐกิจ ภายใต้แนวคิด “วัฒนธรรมทําดี ทํางาน ทําเงิน” สร้างรายได้สู่ชุมชน ดําเนินโครงการคัดเลือก 10 สุดยอดชุมชนต้นแบบ “เที่ยวชุมชน ยลวิถี” ที่มีศักยภาพและความพร้อมด้านการท่องเที่ยวในทุกมิติที่ต่อยอดมาจากชุมชนคุณธรรมที่มีอยู่กว่า 25,000 ชุมชน ตามนโยบายนายอิทธิพล คุณปลื้ม รัฐมนตรีว่าการกระทรวงวัฒนธรรม (วธ.) ที่นํามิติวัฒนธรรมช่วยเหลือเครือข่ายต่าง ๆ จากการระบาดของโรคโควิด-19 ทั้งระยะสั้น ระยะยาว จากโครงการต่อยอดชุมชนคุณธรรมน้อมนําหลักปรัชญาของเศรษฐกิจพอเพียง ขับเคลื่อนด้วยพลัง บวร ทั่วประเทศ ที่มีศักยภาพและความพร้อมด้านการท่องเที่ยวในทุกมิติของจังหวัด เพื่อเป็นโมเดลต้นแบบขยายให้ชุมชนอื่นๆ สร้างการรับรู้ สร้างรายได้ให้แก่ชาวบ้านในชุมชน กระตุ้นเศรษฐกิจฐานรากระดับชุมชนอย่างต่อเนื่อง ซึ่งในปี 2564 ที่ผ่านมา โครงการนี้ได้รับความสําเร็จ ผลักดัน 10 สุดยอดชุมชนต้นแบบให้เป็นที่รู้จัก และดึงดูดนักท่องเที่ยวชาวไทยและต่างชาติมาเยือนมากขึ้น
นางยุพา กล่าวอีกว่า ขณะนี้การคัดเลือก 10 สุดยอดชุมชนต้นแบบ “เที่ยวชุมชน ยลวิถี” ปี 2565 จาก 25,000 ชุมชน 76 จังหวัด เหลือ 30 ชุมชนแล้ว และดําเนินการคัดเลือกให้เหลือ 15 ชุมชน ภายในเดือนพฤษภาคม 2565 ผ่านการนําเสนอด้วยระบบ ZOOM โดยสํานักงานวัฒนธรรมจังหวัดต่าง ๆ จากนั้นวธ.ได้แต่งตั้งคณะกรรมการคัดเลือก 2 ชุด เพื่อดําเนินการลงพื้นที่ภายในเดือนมิถุนายน 2565 ตรวจสอบชุมชนที่ผ่านการคัดเลือก15 ชุมชน เพื่อพิจารณาความโดดเด่นเชิงประจักษ์ และมีศักยภาพและความพร้อมด้านการท่องเที่ยวในทุกมิติของจังหวัด สําหรับเกณฑ์การคัดเลือกปีนี้ นอกจากจะเน้นชุมชนที่มีอัตลักษณ์ความโดดเด่นของชุมชน สถานที่ท่องเที่ยว อาหาร และผลิตภัณฑ์วัฒนธรรมไทย (CPOT) วธ.มุ่งคัดเลือกชุมชนที่มีผู้นําชุมชนที่เข้มแข็ง พร้อมที่จะบริหาร ต่อยอด และพัฒนาชุมชนให้เกิดการท่องเที่ยวอย่างยั่งยืน ส่งเสริมการจัดกิจกรรมเป็นประจําเพื่อสร้างการรับรู้แก่ประชาชน และนักท่องเที่ยวชาวไทยและต่างชาติ โดยจะประกาศผลการคัดเลือก 10 สุดยอดชุมชนต้นแบบ “เที่ยวชุมชน ยลวิถี” ปี 2565 เร็วๆนี้
รัฐบาลไทย-ข่าวทำเนียบรัฐบาล-​รัฐบาลเตรียมพิจารณาต่ออายุโครงการพัฒนาตำบลแบบบูรณาการ รักษาการจ้างงานบัณฑิตปริญญาตรี 14,510 คน ใน 7,255 ตำบลทั่วประเทศ บรรเทาความเดือดร้อนจากโควิด-19 เสนอ ครม. เร็ว ๆ นี้
วันพุธที่ 15 กันยายน 2564
​รัฐบาลเตรียมพิจารณาต่ออายุโครงการพัฒนาตําบลแบบบูรณาการ รักษาการจ้างงานบัณฑิตปริญญาตรี 14,510 คน ใน 7,255 ตําบลทั่วประเทศ บรรเทาความเดือดร้อนจากโควิด-19 เสนอ ครม. เร็ว ๆ นี้
​รัฐบาลเตรียมพิจารณาต่ออายุโครงการพัฒนาตําบลแบบบูรณาการ รักษาการจ้างงานบัณฑิตปริญญาตรี 14,510 คน ใน 7,255 ตําบลทั่วประเทศ บรรเทาความเดือดร้อนจากโควิด-19 เสนอ ครม. เร็ว ๆ นี้
วันที่ 15 ก.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในช่วงการแพร่ระบาดของโรคโควิด-19 รัฐบาลได้ผลักดันหลายโครงการที่เป็นการจ้างงานเพื่อให้ผู้ได้รับผลกระทบยังมีรายได้ ซึ่งรวมถึงโครงการพัฒนาตําบลแบบบูรณาการ (Tambon Smart Team) โดยกรมการปกครอง กระทรวงมหาดไทย ซึ่งเป็นการจ้างงานเพื่อจัดเก็บข้อมูลและบันทึกข้อมูลในระดับตําบลในทุกมิติทั้ง 12 ด้าน เพื่อนําข้อมูลมาประมวลผลและสร้างแพลตฟอร์มให้หลายภาคส่วนสามารถเข้ามาดูข้อมูลแต่ละพื้นที่ เช่น แต่ละตําบลมีพืชเศรษฐกิจอะไรบ้าง มีแหล่งท่องเที่ยวที่น่าสนใจยังไงบ้าง ซึ่งมีการประมวลผลทุกเดือน
ทั้งนี้ โครงการดังกล่าวมีกรอบระยะเวลาดําเนินการตั้งแต่ 1 ต.ค. 2563 - 30 ก.ย. 2564 โดยได้จ้างงานประชาชนที่จบการศึกษาในระดับปริญญาตรี หรือเทียบเท่า จํานวน 7,255 ตําบล ตําบลละ 2 อัตรา รวม 14,510 อัตรา (ครอบคลุม 878 อําเภอ ในพื้นที่ 76 จังหวัด) อัตราจ้างเหมา 15,000 บาทต่อเดือน
น.ส.ไตรศุลี กล่าวว่า มาตรการดังกล่าวได้ช่วยบรรเทาความเดือนร้อนให้กับประชาชนที่หางานทําได้ยากในช่วงที่โควิด-19 แพร่ระบาด รวมถึงเพื่อส่งเสริมและกระตุ้นการบริโภคภาคครัวเรือนผ่านมาตรการการจ้างงาน ผู้ร่วมโครงการเกิดสร้างทักษะ ประสบการณ์การทํางาน ที่สามารถนําไปต่อยอดใช้ประโยชน์ในชีวิต กระทรวงมหาดไทยจึงได้พิจารณาต่อโครงการฯ จากที่จะสิ้นสุดวันที่ 30 ก.ย. 2564 นี้ ออกไปอีก เพื่อให้ประชาชนยังมีงานทํา และสานต่อการจัดทําฐานข้อมูลระดับตําบลให้เสร็จสมบูรณ์ เป็นกลไกสําคัญในการฟื้นฟูเศรษฐกิจและสังคมจากผลกระทบของโควิด-19 ต่อไป
สําหรับความคืบหน้าล่าสุดนั้นกระทรวงมหาดไทยได้เสนอเรื่องการต่ออายุโครงการไปยังสํานักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ ในฐานะฝ่ายเลขานุการของคณะกรรมการกลั่นกรองการใช้จ่ายเงินกู้ โดยสภาพัฒน์อยู่ระหว่างการจัดทํารายละเอียด เร็วๆนี้คาดว่าจะได้เสนอต่อที่ประชุมคณะรัฐมนตรี (ครม.) พิจารณาอนุมัติต่อไป
น.ส.ไตรศุลี กล่าวว่า โครงการพัฒนาตําบลแบบบูรณาการ ซึ่งดําเนินการในปีงบประมาณ 2564 (ต.ค.63-ก.ย.64) จ้างประชาชนเก็บข้อมูลระดับตําบล 12 ด้าน เช่น โครงสร้างพื้นฐานและกายภาพ , การปกครองและความมั่นคง , สาธารณภัย , สาธารณสุข , ที่ดิน , การผังเมือง , ทรัพยากรธรรมชาติและสิ่งแวดล้อม , เศรษฐกิจ , เกษตรกรรม , อุตสาหกรรม , การบริการและการท่องเที่ยว และสังคมและการศึกษา รวมเป็นฐานข้อมูลแบบบูรณาการ (Data Base) สามารถใช้สําหรับการวางแผนพัฒนาพื้นที่ในทุกระดับ และเป็นฐานข้อมูลกลางที่เปิดเผยต่อสาธารณชน (Single opened-data system) ให้ทุกภาคส่วนของรัฐ เอกชน ภาคประชาสังคมต่าง ๆ สามารถเข้าถึงและใช้ประโยชน์ร่วมกันในข้อมูลชุดเดียวกัน
การจ้างแรงงาน 14,510 อัตรา ใช้จ่ายงบประมาณจาก พ.ร.ก. ให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 พ.ศ. 2563 อยู่ภายใต้แผนงานส่งเสริมและกระตุ้นการบริโภคภาคครัวเรือนและเอกชน งบประมาณ 2,701.87 ล้านบาท
..........................................
รัฐบาลไทย-ข่าวทำเนียบรัฐบาล-กรมทางหลวง สรุปอุบัติเหตุบนทางหลวงเดือนมกราคม 2565
วันพฤหัสบดีที่ 10 กุมภาพันธ์ 2565
กรมทางหลวง สรุปอุบัติเหตุบนทางหลวงเดือนมกราคม 2565
พบอุบัติเหตุลดลง 16% สาเหตุหลักขับเร็วเกินกฎหมายกําหนด
กรมทางหลวง (ทล.) กระทรวงคมนาคม โดยสํานักอํานวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศ ประจําเดือนมกราคม 2565 จากการรายงานอุบัติเหตุทางระบบ HAIMS พบว่า
อุบัติเหตุเกิดขึ้นบนทางหลวงในความรับผิดชอบของ ทล. จํานวน 1,708 ครั้ง ทําให้มีผู้เสียชีวิต 240 คน ได้รับบาดเจ็บทั้งสิ้น 1,599 คน จํานวนรถที่เกิดอุบัติเหตุ 2,705 คัน เป็นเหตุให้ทรัพย์สินของ ทล. เสียหายประมาณ 12 ล้านบาท เมื่อเปรียบเทียบสถิติอุบัติเหตุประจําเดือนมกราคม 2564 จํานวนอุบัติเหตุลดลงจากปีที่ผ่านมา 16% ผู้เสียชีวิตลดลง 22% บาดเจ็บลดลง 8% จํานวนรถที่เกิดอุบัติเหตุลดลง 15% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกําหนด 73% (1,249 ครั้ง) รองลงมา ได้แก่ การตัดหน้าระยะกระชั้นชิด 11% (182 ครั้ง) หลับใน 6% (99 ครั้ง) และอุปกรณ์รถบกพร่อง 4% (68 ครั้ง)
สําหรับอุบัติเหตุส่วนใหญ่เกิดบริเวณทางตรง 70% (1,187 ครั้ง) ทางโค้ง 12% (205 ครั้ง) และทางแยกระดับเดียวกัน 6% (110 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ 36% (987 คัน) รถยนต์นั่ง 26% (707 คัน) และรถจักรยานยนต์ 20% (535 คัน) ซึ่งหากจําแนกตามภาคของการเกิดอุบัติเหตุพบว่า เส้นทางในภาคเหนือเกิดอุบัติเหตุสูงสุด 26% ภาคตะวันออกเฉียงเหนือ 23% และภาคใต้ 13% นอกจากนี้ทางหลวงที่เกิดอุบัติเหตุสูงสุด คือ ทางหลวงหมายเลข 9 ตอนบางปะอิน - แขวงรามอินทรา จํานวน 36 ครั้ง
ทั้งนี้ ทล. ได้มีมาตรการแก้ไขที่ได้ดําเนินการร่วมกับตํารวจทางหลวงในการบังคับใช้กฎหมาย อย่างต่อเนื่อง โดยเฉพาะการตรวจจับความเร็วยานพาหนะที่วิ่งบนทางหลวง พร้อมทั้งให้แขวงทางหลวงดําเนินการตรวจสอบความปลอดภัยถนน ซึ่งเป็นมาตรการที่สําคัญในการลดและป้องกันอุบัติเหตุที่อาจเกิดขึ้น ทล. ขอความร่วมมือผู้ใช้ทางโปรดขับขี่ด้วยความระมัดระวัง เพื่อความปลอดภัยของท่านและผู้ร่วมทางรวมถึงป้องกันและลดอุบัติเหตุให้ได้ประสิทธิผลอีกด้วย
หากประชาชนผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติมสามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงยุติธรรมร่วมการประชุม Criminal Justice Forum for Asia and the Pacific (Crim-AP) ผ่านระบบการประชุมทางไกล (Video Conference)
วันอังคารที่ 15 กุมภาพันธ์ 2565
กระทรวงยุติธรรมร่วมการประชุม Criminal Justice Forum for Asia and the Pacific (Crim-AP) ผ่านระบบการประชุมทางไกล (Video Conference)
กระทรวงยุติธรรมร่วมการประชุม Criminal Justice Forum for Asia and the Pacific (Crim-AP) ผ่านระบบการประชุมทางไกล (Video Conference)
ในวันจันทร์ที่ ๑๔ กุมภาพันธ์ ๒๕๖๕ เวลา ๐๘.๓๐ น. พันตํารวจโทประวุธ วงศ์สีนิล รองปลัดกระทรวงยุติธรรม ในฐานะหัวหน้าคณะผู้แทนไทย พร้อมด้วยผู้แทนจากกรมราชทัณฑ์ กรมคุมประพฤติ และกองการต่างประเทศ ได้เข้าร่วมการประชุม Criminal Justice Forum for Asia and the Pacific (Crim-AP) ผ่านระบบการประชุมทางไกล (Video Conference) ณ ห้องประชุม ๕-๐๑ อาคารกระทรวงยุติธรรม การประชุมฯ ดังกล่าว จัดขึ้นโดยกระทรวงยุติธรรมญี่ปุ่นร่วมกับสํานักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime: UNODC) ระหว่างวันที่ ๑๔ – ๑๕ กุมภาพันธ์ ๒๕๖๕ ในรูปแบบออนไลน์
โดยการประชุม Crim-AP เป็นการต่อยอดมาจากปฏิญญาเกียวโต (Kyoto Declaration) ซึ่งเป็นเอกสารผลลัพธ์ของการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔ (14th UN Crime Congress) มีวัตถุประสงค์เพื่อส่งเสริมความร่วมมือระหว่างประเทศใน ๒ ประเด็นหลัก ได้แก่ ความร่วมมือระหว่างประเทศในเรื่องทางอาญา และ ความร่วมมือด้านการปฏิบัติต่อผู้กระทําผิด และการฟื้นฟูผู้กระทําผิด
นอกจากนี้ ผู้แทนกระทรวงยุติธรรมได้เข้าร่วมการประชุมเชิงปฏิบัติการว่าด้วยการปฏิบัติต่อผู้กระทําผิดและการฟื้นฟูผู้กระทําผิด (Working Group on Offender Treatment and Rehabilitation (WG-OTR)) โดยผู้แทนกรมราชทัณฑ์ได้นําเสนอข้อมูลในประเด็นเรื่องการบริหารจัดการเรือนจําในช่วงการแพร่ระบาดของโรคติดเชื้อไวรัสโคโรน่า ๒๐๑๙ (โควิด-๑๙) ทั้งนี้ การเข้าร่วมการประชุม Crim-AP ในครั้งนี้ จึงเป็นการเน้นย้ําให้เห็นถึงการให้ความสําคัญกับประเด็นด้านความยุติธรรมทางอาญาของกระทรวงยุติธรรม อีกทั้งยังเป็นการส่งเสริมความร่วมมือระหว่างประเทศในด้านความยุติธรรมทางอาญากับประเทศในภูมิภาคเอเชียแปซิฟิก